CELEX: 62010CN0294
Language: el
Date: 2010-06-15 00:00:00
Title: Υπόθεση C-294/10: Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts στις 15 Ιουνίου 2010 — Andrejs Eglītis και Edvards Ratnieks κατά Latvijas Republikas Ekonomikas ministrija

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/29
            
         Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts στις 15 Ιουνίου 2010 — Andrejs Eglītis και Edvards Ratnieks κατά Latvijas Republikas Ekonomikas ministrija
   (Υπόθεση C-294/10)
   ()
   2010/C 221/46
   Γλώσσα διαδικασίας: η λετονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Αναιρεσείοντες: Andrejs Eglītis et Edvards Ratnieks
   
      Αναιρεσίβλητο: Latvijas Republikas Ekonomikas ministrija
   
      Προδικαστικά ερωτήματα
   
   
               1)
            
            
               Πρέπει το άρθρο 5, παράγραφος 3, του κανονισμού (ΕΚ) 261/2004 (1), για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91, να ερμηνεύεται υπό την έννοια ότι, για να γίνει δεκτό ότι ο αερομεταφορέας έχει λάβει όλα τα εύλογα μέτρα προς αποφυγή εκτάκτων περιστάσεων, πρέπει αυτός να έχει εγκαίρως οργανώσει τα μέσα που έχει στη διάθεσή του ώστε να είναι σε θέση να πραγματοποιήσει την προγραμματισμένη πτήση μετά την άρση των εκτάκτων περιστάσεων, δηλαδή επί ορισμένο χρονικό διάστημα μετά την προγραμματισμένη ώρα αναχώρησης;
            
         
               2)
            
            
               Αν η απάντηση στο πρώτο ερώτημα είναι καταφατική, έχει εφαρμογή το άρθρο 6, παράγραφος 1, του ως άνω κανονισμού προκειμένου να καθοριστεί ποιο είναι το ελάχιστο χρονικό διάστημα το οποίο ο μεταφορέας, κατά τον προγραμματισμό των μέσων που έχει στη διάθεσή του, πρέπει να προβλέπει ως πιθανή καθυστέρηση σε περίπτωση εκτάκτων περιστάσεων;
            
         
      (1)  ΕΕ L 46, σ. 1.